
RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.151/2008 pentru modificarea şi completarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia pentru învăţământ, ştiinţă, tineret şi sport, au fost sesizate, prin adresa nr. PLx 199/2009 din 18 martie 2009, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.151/2008 pentru modificarea şi completarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ.
La întocmirea prezentului raport comun, Comisiile au avut în vedere:

· avizul Consiliului Legislativ (nr.1413/11.11.2008)

· avizul Comisiei pentru buget, finanţe şi bănci (nr.22/229/31.04.2009)

· avizul Comisiei juridice, de disciplină şi imunităţi (nr.31/360/31.03.2009)
· Deciziile Curţii Constituţionale nr.842/2009, 983/2009, 984/2009 şi 989/2009.
Proiectul de lege are ca obiect de reglementare stabilirea creşterilor salariale acordate în anii 2008 şi 2009 personalului din învăţământ.

În conformitate cu prevederile art.61 şi art.63 din Regulamentul Camerei Deputaţilor, membrii Comisiilor au dezbătut proiectul de lege în şedinţa comună din 25 septembrie 2012 şi au hotărât, cu unanimitate de voturi, aprobarea proiectului de lege cu amendamente, în sensul respingerii Ordonanţei de urgenţă a Guvernului nr.151/2008, întrucât prin Legea nr.330/2009 privind salarizarea unitară a personalului plătit din fonduri publice s-a abrogat Ordonanţa Guvernului nr.15/2008, cu modificările şi completările ulterioare. Ca atare, ordonanţa de urgenţă supusă aprobării este caducă – actul pe care îl modifică fiind abrogat.
La dezbateri au participat, în conformitate cu prevederile art.55 din Regulamentul Camerei Deputaţilor:

· d-l Andrei Kiraly – Secretar de Stat, Ministerul Educaţiei, Cercetării, Tineretului şi Sportului

· d-na Georgeta Bratu – Secretar de Stat, Ministerul Muncii, Familiei şi Protecţiei Sociale.

La lucrările comisiei au fost prezenţi 36 deputaţi, din totalul de 48 membri ai celor două comisii.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Proiectul de lege a fost adoptat de Senat în condiţiile art.75 alin.(2) teza a III-a din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


În urma finalizării dezbaterilor, Comisiile propun adoptarea cu modificări a proiectului de lege, după cum urmează: 

I. Amendamente admise

	Nr. crt.
	Text 

adoptat de Senat
	Text 

Comisia pentru muncă şi protecţie socială 
	Motivare

	1
	Titlul legii

Lege privind aprobarea Ordonanţei de urgenţă a Guvernului nr.151/2008 pentru modificarea şi completarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ


	Titlul legii

Lege privind respingerea Ordonanţei de urgenţă a Guvernului nr.151/2008 pentru modificarea şi completarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ

Autori: membrii Comisiei pentru muncă şi Comisiei pentru învăţământ 
	Prin Legea nr.330/2009 privind salarizarea unitară a personalului plătit din fonduri publice s-a abrogat Ordonanţa Guvernului nr.15/2008, cu modificările şi completările ulterioare. Ca atare, ordonanţa de urgenţă supusă aprobării este caducă – actul pe care îl modifică fiind abrogat.


	2
	Articol unic. – Se aprobă Ordonanţa de urgenţă a Guvernului nr.151 din 10 noiembrie 2008 pentru modificarea şi completarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ, publciată în Monitorul Oficial al României, Partea I, nr. 759 din 11 noiembrie 2008.


	Articol unic. – Se respinge Ordonanţa de urgenţă a Guvernului nr.151 din 10 noiembrie 2008 pentru modificarea şi completarea Ordonanţei Guvernului nr.15/2008 privind creşterile salariale ce se vor acorda în anul 2008 personalului din învăţământ, publciată în Monitorul Oficial al României, Partea I, nr. 759 din 11 noiembrie 2008.
Autori: membrii Comisiei pentru muncă şi Comisiei pentru învăţământ


	Prin Legea nr.330/2009 privind salarizarea unitară a personalului plătit din fonduri publice s-a abrogat Ordonanţa Guvernului nr.15/2008, cu modificările şi completările ulterioare. Ca atare, ordonanţa de urgenţă supusă aprobării este caducă – actul pe care îl modifică fiind abrogat.

